На основу члана 44. став 1. Закона о безбедности у железничком саобраћају („Службени гласник РС”, брoj 41/18),

Вршилац дужности директора Дирекције за железнице доноси

ПРАВИЛНИК

О ИЗМЕНАМА И ДОПУНАМА САОБРАЋАЈНОГ ПРАВИЛНИКА

Члан 1.

У Саобраћајном правилнику („Службени гласник РСˮ, број 34/22,) после члана 62. додају се назив члана и члан 62а, који гласи:

„Анализа воза

Члан 62а

Анализа воза је извештај којим распоредна, односно полазна станица воза обавештава наредну распоредну, односно крајњу станицу, а по потреби и међустаницу о одласку воза и о другим важним подацима који се односе на безбедно кретање воза.

Анализа воза даје се међустаницама само у случајевима:

1) прекорачења дужине воза, са наведеним станицама за које воз има прекорачену дужину;

2) превоза опасне робе, са навођењем ОМ броја под којим се води та роба;

3) превоза нарочитих пошиљака, са навођењем броја под којим се води та пошиљка;

4) у случају мењања састава воза у некој међустаници;

5) смањења стварне кочне масе воза или смањења брзине воза због врсте кола уврштених у воз;

6) и у другим случајевима, који се односе на све или на поједине међустанице, али само подаци који су за те станице неопходни.

Анализу воза саставља отправник возова распоредне, односно полазне станице воза и станице у којој се мења састав воза на основу теретнице достављене од стране железничког превозника.

Анализа воза садржи следеће податке:

1) број воза и назив железничког превозника;

2) време поласка и назив полазне, односно распоредне станице, тј. станице промене састава воза;

3) стварну масу воза изражену у тонама и дужину воза изражену у осовинама и метрима;

4) састав воза и станице у којима се врши промена састава воза (узимање или остављање возила);

5) кола у којима се превози опасна роба односно нарочита пошиљка;

6) станице за које воз има прекорачену дужину.

Кола у којима се превози опасна роба и нарочите пошиљке приказују се појединачно уз навођење UN броја опасне робе и броја одобрења за превоз нарочите пошиљке.

Обавештење да воз саобраћа са прекораченом дужином даје се у анализи воза одмах после броја воза.

У циљу убрзања рада око састављања, давања и пријема анализе воза, поједини називи се означавају скраћеницама:

1) редован полазак воза Р;

2) возна локомотива возна;

3) запрежна локомотива запр.;

4) потискивалица пот.;

5) стварна маса и дужина воза (у разломку) састав;

6) експлозив експл.;

7) војно трсп. бр.;

8) запаљиво зап.;

9) редовна путничка гарнитура Рг;

10) ранжирни реон број Р- ...”.

Члан 2.

У члану 127. после члана 9. додаје се став 10. који гласи:

„При вршењу саобраћајне службе на ТК-пругама користе се и фонограми дати у Прилогу 3 - Фонограми који се дају при вршењу саобраћајне службе на ТК-пругама, који је одштампан уз овај правилник и чини његов саставни део.”

Члан 3.

У члану 164. став 7. мења се и гласи:

„На двоколосечним ТК-пругама за возове који саобраћају по неправилном колосеку тражи се и дају допуштења и дају одјаве између ТК-диспечера и граничне ТК-станице, ТК-станице са месним радом или ТК станице са привременим месним радом ”

Члан 4.

После члана 200. додају се чл.200а - 200в који гласе:

„Извршење обезбеђења пута вожње у станицама без релејног

или електронског осигурања

Члан 200а

У станицама са неосигураним скретницама, по пријему наређења за обезбеђење пута вожње за улаз воза у станицу, улазни надзорни скретничар, односно скретничар отправнику возова усмено потврђује пријем наређења тако што понавља цео садржај наређења и каже „разумео” и своје презиме. Потом улазни надзорни скретничар наређује обустављање маневре, а скретничарима наређује постављање пута вожње за улаз воза. Док скретничари постављају пут вожње, проверава слободност колосека преко кога ће воз прећи, после чега на лицу места утврђује да ли су скретнице које леже у путу вожње воза постављене у правилан и исправан положај. Излазни надзорни скретничар потврђује отправнику возова пријем наређења контролним бројем из свог бележника, речју „разумео” и својим презименом, затим наређује обустављање маневре и ослобађање пута претрчавања, а скретничарима наређује постављање скретница у путу претрчавања у правилан и исправан положај и браника на путном прелазу који се налази у путу претрчавања. У станицама где нема надзорног скретничара дужност улазног надзорног скретничара обавља отправник возова изласком на лице места, док дужности излазног надзорног скретничара обавља скретничар.

У станицама са неосигураним скретницама по пријему наређења за обезбеђење пута вожње за излаз воза из станице, излазни надзорни скретничар поступа на начин прописан одредбама става 1. овог члана које важе за улазног надзорног скретничара. Скретнице које се налазе у путу вожње преко којих ће воз прећи вожњом уз језичак излазни надзорни скретничар прегледа на лицу места, а остале скретнице посматрањем скретничких сигнала. Ако нема надзорног скретничара његове дужности на излазној страни обавља скретничар, изузев прегледа скретница преко којих ће воз прећи вожњом уз језичак, што обавља отправник возова.

У станицама са неосигураним скретницама по пријему наређења за обезбеђење пута вожње за пролаз воза кроз станицу, улазни надзорни скретничар, односно скретничар поступа као да је примио наређење за улаз воза у станицу, а излазни надзорни скретничар, односно скретничар поступа као да је примио наређење за излаз воза из станице. Ако у станици нема надзорног скретничара отправник возова обавља његове дужности и на улазној и на излазној страни. Извршени преглед неосигураних скретница отправник возова уписује у одговарајући дневник уз означавање времена на следећи начин: „Преглед скретница за улаз-излаз воза број ……. на … са … колосека извршио (потпис отправника возова)”. Уписани преглед неосигураних скретница потписује и скретничар. Надзорни скретничар овај преглед не уписује, али извештај о извршеном обезбеђењу пута вожње даје отправнику возова тек по извршеном прегледу скретница. Извештај о извршеном обезбеђењу пута вожње уједно је доказ да је надзорни скретничар претходно на лицу места извршио преглед скретница.

У станицама са неосигураним скретницама у којима нема скретничког особља или је у питању прекид службе скретничког особља, све дужности скретничког особља обавља отправник возова. Пут вожње воза поставља отправник возова а у телефонски дневник који се налази у блок кућици уписује: „Пут вожње за улаз - излаз воза број ….. на … са … колосека обезбедио (потпис отправника возова)”.

У станицама са осигураним скретницама обезбеђење пута вожње врши се на начин прописан одредбама ст. 1–3. овог члана, осим одредаба које се односе на контролу правилног и исправног положаја скретница. Правилан и исправан положај скретница у путу вожње контролише се путем уређаја који гарантују правилан и исправан положај скретница или на основу кључева закључаних скретничких брава. Ако се у путу вожње воза налазе и неосигуране скретнице преко којих воз треба да пређе вожњом уз језичак, као и у случају ако нека осигурана скретница постане неосигурана, при обезбеђењу пута вожње те скретнице надзорни скретничар, односно отправник возова прегледа на лицу места.

У станицама са осигураним скретницама сва наређења која даје отправник возова надзорни скретничар, где постоји, и скретничари морају примити на знање и то потврдити својим потписом. Надзорни скретничар даје извештај о извршеном обезбеђењу пута вожње отправнику возова тек пошто скретничари обезбеде пут вожње, а надзорни скретничар се у то уверио на начин који зависи од врсте осигурања станице.

У станицама са осигураним скретницама у којима нема скретничког особља или је у питању прекид службе скретничког особља, све дужности скретничког особља обавља отправник возова, али не даје нити евидентира било какве фонограме који се односе на обезбеђење пута вожње.

Обавештавање о извршеном обезбеђењу пута вожње у станицама без релејног или електронског осигурања

Члан 200б

У станицама са неосигураним скретницама при уласку воза у станицу када се излазни надзорни скретничар уверио да је улазни колосек са његове стране слободан, позива улазног надзорног скретничара и даје му фонограм: „Колосек број … за улаз воза број ….. на излазној страни слободан (презиме излазног надзорног скретничара)”. По пријему овог фонограма од излазног надзорног скретничара и завршених радњи за обезбеђење пута вожње на улазној страни, улазни надзорни скретничар позива отправника возова и даје му фонограм: „Улаз за воз број ….. на … колосек слободан (презиме улазног надзорног скретничара)”. Ако је наређење дато за улаз воза на заузет или слепи колосек то се наводи у фонограму. Давањем овог фонограма улазни надзорни скретничар потврђује отправнику возова да је обезбеђен пут вожње воза на целом станичном подручју и да су претходно примљени фонограми од осталих надзорних скретничара који учествују у обезбеђењу пута вожње.

Ако у станицама са неосигураним скретницама при уласку воза нема надзорних скретничара, излазни скретничар обавештава улазног скретничара дајући му фонограм: „Колосек број … за улаз воза број ….. на излазној страни слободан (презиме излазног скретничара) ”, а отправник возова доласком на лице места ради прегледа скретница се лично уверава да ли је улаз за воз слободан. Отправник возова се увидом у телефонски дневник улазног скретничара лично уверава да је примљен фонограм од излазног скретничара.

У станицама са неосигураним скретницама о извршеном обезбеђењу пута вожње за излаз воза из станице излазни надзорни скретничар обавештава отправника возова фонограмом: „Излаз за воз број ….. са … колосека слободан (презиме излазног надзорног скретничара)”. Ако нема надзорног скретничара на излазној страни, а воз неће прећи преко скретница вожњом уз језичак, овај фонограм отправнику возова даје излазни скретничар. Излазни скретничар овај фонограм не даје отправнику возова ако отправник возова на лицу места прегледа скретнице при чему се лично уверава да је слободан пут вожње за излаз воза.

У станицама са неосигураним скретницама о извршеном обезбеђењу пута вожње за пролаз воза улазни и излазни надзорни скретничар једновремено обавештавају отправника возова фонограмом: „Пролаз за воз број ….. кроз … колосек слободан (презиме оба надзорна скретничара) ”. Ако нема надзорних скретничара њихове дужности обављају скретничари, док преглед скретница преко којих ће воз прећи вожњом уз језичак на лицу места врши отправник возова.

У станицама са осигураним скретницама надзорни скретничари и скретничари о извршеном обезбеђењу пута вожње обавештавају отправника возова на начин прописан одредбама ст. 1, 3 и 4. овог члана.

Ако између канцеларије отправника возова и скретничке блок кућице не постоји телефонска веза или је постојећа у квару, наређење за обезбеђење пута вожње издаје се уписом у телефонски дневник отправника возова, а о извршеном обезбеђењу пута вожње особље се обавештава:

1) ако је дато наређење за улаз воза у станицу излазни надзорни скретничар фонограм из става 1. овог члана који се односи на излазног надзорног скретничара, за излаз воза из станице фонограм из става 3. овог члана и за пролаз воза кроз станицу фонограм из става 4. овог члана уписује у телефонски дневник отправника возова, а дневник по подесном раднику шаље улазном надзорном скретничару, односно отправнику возова ако је у питању излаз воза из станице. Улазни надзорни скретничар се упознаје са садржином уписаног фонограма излазног надзорног скретничара, а затим он уписује фонограм из става 1. овог члана који се односи на улазног надзорног скретниачара и дневник шаље отправнику возова;

2) када у станици нема надзорних скретничара, скретничари поступају на начин прописан тачком 1) овог става. На исти начин поступа и излазни скретничар у станици са неосигураним скретницама ако воз при излазу неће прећи преко скретнице вожњом уз језичак.

У случају прекида телефонске везе само између скретничких блок кућица, све фонограме од излазног надзорног скретничара, односно скретничара прима отправник возова и преноси улазном надзорном скретничару, односно скретничару.

Поступак са кључевима закључаних скретница

Члан 200в

Скретнице могу бити опремљене једном или са две скретничке браве у зависности од тога да ли се закључавају у оба положаја (правац и скретање) или само у једном положају (правац или скретање).

Свака скретничка брава има два кључа, од којих један који се назива уникат користи скретничко особље, док се други који се назива дупликат чува у канцеларији отправника возова одвојено од униката. Сваки дупликат кључа се посебно пломбира и налази на подесном месту, да у случају потребе може бити лако употребљен уместо униката.

Дупликат кључа може се употребити ако се уникат оштети или уништи, али се у том случају скретница сматра неосигураном. У случају нестанка (губљења) униката, дупликат се употребљава само да би се брава откључала у циљу руковања скретницом али се скретница сматра неосигураном све док се изгубљени уникат кључа не пронађе или се цела брава замени новом са два нова кључа.

Скретнице опремљене бравама се увек закључавају у редовном положају ако се преко њих не очекује вожња воза. Кључеви закључаних скретница налазе се код назорног скретничара, односно отправника возова. Одступање је дозвољено само у случајевима обављања маневре или чишћења скретница и то по одобрењу радника задуженог за чување униката скретничких кључева.

У скретничкој блок кућици код надзорног скретничара на подесном месту уникати кључева се тако распоређују да се не могу неопажено узети или грешком заменити. У ту сврху мора постојати табла на којој је приказан шематски приказ скретничког подручја и њиховог положаја у ком су редовно закључане.

Како би се разликовао положај у ком је скретница закључана на кључевима се налазе одговарајуће ознаке које се утискују на држачу кључа, и то:

1) број скретнице којој кључ припада;

2) ознака „+” за закључавање у правац или ознака „-” за закључавање у скретање.

Ради лакшег уочавања држачи кључева се израђују у различитим облицима: правоугаоног облика на кључу којим се скретница закључава у правац, а трапезастог облика на кључу којим се скретница закључава у скретање (горњи врхови правоугаоника су одсечени).

За време уласка, односно изласка воза кључеви закључаних скретница налазе се код надлежног надзорног скретничара, односно код отправника возова, који се лично уверавају да ли су одговарајући кључеви на свом месту.

Ако је за наређени пут вожње потребно променити положај скретница, надзорни скретничар, односно отправник возова даје кључеве скретничару, који по постављању скретница у правилан и исправан положај одговарајуће кључеве враћа надзорном скретничару, односно отправнику возова.”

Члан 5.

У члану 218. ст. 7 и 8.  мењају се и гласе:

„У свим ТК-станицама наређење за полазак возу даје возовођа. Код возова без возовође или са возовођом на завршним колима машиновођа одлучује о поласку воза.

Машиновођа одлучује о поласку воза у:

1) непрекидно поседнутим, повремено поседнутим и у непоседнутим ТК-станицама;

2) у станицама за време прекида службе;

3) у службеним местима где нема отправника возова.”

Члан 6.

Овај правилник ступа на снагу осмог дана од дана објављивања у „Службеном гласнику Републике Србије”.

Број 340- 1265/2022

У Београду, 13. септембра 2022. године Вршилац дужности директора

 Лазар Мосуровић

Прилог 3.

ФОНОГРАМИ КОЈИ СЕ ДАЈУ ПРИ ВРШЕЊУ САОБРАЋАЈНЕ СЛУЖБЕ

НА ТК-ПРУГАМА

1. Одобрење за месно руковање уређајима

„Број ... ТК–станици ..... потребно је месно руковање уређајима ради ..... (маневрисања, чишћења скретница и сл.) у времену од .... ч .... мин до .... ч .... мин (презиме овлашћеног станичног радника)”.

„Број ...ТК-станици ..... одобрава се месно руковање уређајима ради ..... (маневрисања, чишћења скретница и сл.) у времену од ... ч .... мин .... до ... ч .... мин (презиме ТК-диспечера)”.

„Број ... у ТК-станици ..... месно руковање уређајима је завршено у ... ч ... мин...(презиме овлашћеног станичног радника”.

2. Обавештење ТК-диспечеру да је воз спреман за полазак:

а) у поседнутој ТК-станици

„Број ... воз бр..... у ТК станици ..... спреман за полазак у ... ч ... мин (презиме овлашћеног станичног радника)”.

б) у непоседнутој ТК-станици

„Број ... воз бр.….. у ТК станици ….. спреман за полазак у ... ч ... мин (презиме машиновође)”.

3. Тражење и давање допуштења за маневрисање преко сигнала „Граница маневрисања” и улазног сигнала:

а) на једноколосечној прузи:

„Број ... ТК–станици ..... одобрите маневрисање преко сигнала „Граница маневрисања”-улазног сигнала према ТК станици ..... од ... ч ... мин до ... ч ... мин (презиме овлашћеног станичног радника)”.

„Број ..... ТК станици ..... одобрава се маневрисање преко сигнала „Граница маневрисања”-улазног сигнала према ТК-станици ..... од ... ч ... мин ... до ... ч ...мин (презиме ТК-диспечера)”.

„Број ... у ТК-станици ….. маневрисање преко сигнала „Граница маневрисања”-улазног сигнала према ТК станици ..... је завршено у ... ч ... мин ... (презиме овлашћеног станичног радника)”.

б) на двоколосечној прузи:

„Број ...ТК-станици ..... одобрите маневрисање преко сигнала „Граница маневрисања”-улазног сигнала по правилном-неправилном колосеку према ТК-станици ..... од ... ч ... мин ... до ... ч ... мин (презиме овлашћеног станичног радника)”.

„Број ...ТК-станици ..... одобрава се маневрисање преко сигнала „Граница маневрисања”-улазног сигнала по правилном-неправилном колосеку према ТК-станици ..... од ... ч ... мин ... до ... ч ... мин (презиме ТК-диспечера)”.

„Број ... маневрисање преко сигнала „Граница маневрисања”-улазног сигнала у ТК-станици ..... завршено у ... ч ... мин ... (презиме овлашћеног станичног радника)”.

в) на двоколосечној прузи са обостраним саобраћајем:

„Број ... ТК-станици ..... одобрите маневрисање преко сигнала „Граница маневрисања”-улазног сигнала по редовном - суседном колосеку према ТК-станици ..... од ... ч ... мин ... до ... ч ... мин (презиме овлашћеног станичног радника)”.

„Број ...ТК-станици ..... одобрава се маневрисање преко сигнала „Граница маневрисања”-улазног сигнала по редовном - суседном колосеку према ТК-станици ..... од ... ч ... мин ... до ... ч ... мин (презиме ТК-диспечера)”.

„Број... маневрисање преко сигнала „Граница маневрисања”-улазног сигнала у ТК-станици ..... завршено у ... ч ... мин ... (презиме овлашћеног станичног радника)”.

4. Тражење и давање одобрења – наређења за одржавање прикључних веза

„Број ... у ТК-станици ..... одобрите да воз бр. ..... чека на прикључну везу до ... ч ... мин (презиме овлашћеног станичног радника)”.

„Број ... воз бр. ..... у ТК станици ..... чека прикључну везу до ... ч ... мин (презиме ТК-диспечера)”.

5. Саобраћај воза (маневарског састава) до извесне тачке на отвореној прузи

а) на једноколосечној прузи:

„Број ... одобрите возу бр. ..... (маневарском саставу) вожњу из ТК-станице ..... према ТК-станици ... до km ..... од ... ч ... мин до ... ч ... мин ради …..... (презиме овлашћеног станичног радника)”.

„Број ... одобрава се возу бр. ..... (маневарском саставу) вожња из ТК-станице ..... према ТК-станици ..... до km ..... од ... ч ... мин до ... ч ... мин (презиме ТК –диспечера)”.

„Број ... воз бр. ..... (маневарски састав) приспео цео у ТК-станицу ..... у ... ч ... мин (презиме овлашћеног станичног радника)”.

б) на двоколосечној прузи:

„Број ... одобрите возу бр. ..... (маневарском саставу) вожњу из ТК-станице ..... према ТК-станици ..... до km ..... по правилном-неправилном колосеку од ... ч ... мин до ... час ... мин ... ради ….... (презиме овлашћеног станичног радника)”.

„Број ... одобрава се возу бр. ..... (маневарском саставу) вожња из ТК-станице ….. према ТК-станици ..... до km ..... по правилном-неправилном колосеку од .... ч .... мин до ... ч ... мин (презиме ТК-диспечера)”.

„Број... воз бр. ..... (маневарски састав) приспео цео у ТК-станицу ..... у ... ч ... мин (презиме овлашћеног станичног радника)”.

в) на двоколосечној прузи са обостраним саобраћајем:

„Број ... одобрите возу бр. ..... (маневарском саставу) вожњу из ТК-станице ..... према ТК-станици ..... до km..... по редовном - суседном колосеку од ... ч ... мин до ... час ... мин ... ради ....... (презиме овлашћеног станичног радника)”.

„Број ... одобрава се возу бр. ..... (маневарском саставу) вожња из ТК-станице ..... према ТК-станици ….. до km ... по редовном - суседном колосеку од ... ч ... мин до ... ч ... мин (презиме ТК-диспечера)”.

„Број ... воз бр. ...... (маневарски састав) приспео цео у ТК-станицу .... у ... ч ... мин (презиме овлашћеног станичног радника)”.

6. Вожња пружног возила:

а) из поседнуте ТК-станице:

„Број ... одобрите вожњу пружног возила са-без приколице којe може саобраћати у блоковном - станичном размаку од ТК-станице ..... до ТК-станице ….. са поласком у ... ч ... мин (презиме овлашћеног станичног радника)”.

„Број ... одобрава се вожња пружног возила са-без приколице у блоковном - станичном размаку од ТК-станице ..... до ТК-станице ….. са поласком у ... ч ... мин и најкаснијим доласком у ТК-станицу ..... у ... ч ... мин (презиме ТК-диспечера)”.

„Број ... одобрава се ТК-станици ..... месно руковање уређајима и вожња пружног возила са-без приколице у блоковном - станичном размаку од ТК-станице ..... до ТК-станице ….. са поласком у ... ч ... мин и најкаснијим доласком у ТК-станицу ..... у ... ч ... мин (презиме ТК-диспечера)”.

„Број ... пружно возило са-без приколице приспело у ТК станицу ….. у ... ч ... мин (презиме овлашћеног станичног радника – вође пружног возила)”.

б) из непоседнуте ТК-станице:

„Број ... одобрите вожњу пружног возила са-без приколице којe може саобраћати у блоковном - станичном размаку од ТК-станице ….. до ТК-станице ..... са поласком у ... ч ... мин (презиме вође пружног возила)”.

„Број ... одобрава се вожња пружног возила са-без приколице у блоковном - станичном размаку од ТК-станице ..... до ТК-станице ….. са поласком у ... ч ... мин и најкаснијим доласком у ТК-станицу ... у ... ч ... мин (презиме ТК-диспечера)”.

„Број... пружно возило са-без приколице приспело у ТК станицу ….. у ... ч ... мин (презиме овлашћеног станичног радника – вође пружног возила)”.

7. Вожња пружног возила до извесне тачке на отвореној прузи

а) из поседнуте ТК-станице:

„Број ... одобрите вожњу пружног возила са-без приколице из ТК-станице ..... до km ..... са поласком у ... ч ... мин које ће се вратити - приспети у наредну станицу најкасније до ... ч ... мин (презиме овлашћеног станичног радника)”.

„Број ... одобрава се вожња пружног возила са-без приколице из ТК-станице ….. до km ..... са поласком у ... ч ... мин и најкаснијим повратком - доласком у наредну станицу у ... ч ... мин (презиме ТК-диспечера)”.

„Број ... одобрава се месно руковање уређајима и вожња пружног возила са-без приколице из ТК-станице .... до km ... са поласком у ... ч ... мин и најкаснијим повратком - доласком у наредну станицу у ... ч. ... мин (презиме ТК-диспечера)”.

б) из непоседнуте ТК-станице:

„Број ... одобрите вожњу пружног возила са-без приколице из ТК-станице ..... до km ..... са поласком у ... ч ... мин које ће се вратити - приспети у наредну станицу најкасније до ... ч ... мин (презиме вође пружног возила)”.

„Број ... одобрава се вожња пружног возила са-без приколице из ТК-станице ... до km ..... са поласком у ... ч ... мин и најкаснијим повратком - доласком у наредну станицу у ... ч ... мин (презиме ТК-диспечера)”.

8. Затвор пруге - колосека

а) у поседнутој ТК-станици:

„Број ... одобрите почетак предвиђеног - непредвиђеног затвора пруге - колосека између ТК-станица ..... и ….. у времену од ... ч ... мин до ... ч ... мин (презиме овлашћеног станичног радника)”.

„Број ... одобрава се почетак затвора пруге - колосека између ТК-станица ..... и ….. од ... ч ... мин до ... ч ... мин (презиме ТК-диспечера)”.

„Број ... затвор пруге - колосека између ТК-станица ..... и ..... завршен, пруга - колосек способан за саобраћај редовном - смањеном брзином од ... km/h у ... ч ... мин (презиме овлашћеног станичног радника)”.

б) у непоседнутој ТК-станици:

„Број... одобрите почетак предвиђеног - непредвиђеног затвора пруге - колосека између ТК-станица ..... и ..... у времену од ... ч ... мин до ... ч ... мин (презиме руководиоца радова)”.

„Број ... одобрава се почетак затвора пруге - колосека између ТК-станица ….. и ..... од ... ч ... мин до ... ч ... мин (презиме ТК-диспечера)”.

„Број ... затвор пруге - колосека између ТК-станица ….. и ..... завршен, пруга - колосек способан за саобраћај редовном - смањеном брзином од ... km/h у ... ч ... мин (презиме руководиоца радова)”.

9. Наређење ТК-диспечера за обезбеђење пута вожње за улаз/излаз/пролаз воза у ТК- станици са месним радом или са привременим месним радом

„Број ... у ТК-станици обезбедите месним руковањем улаз-излаз-пролаз за воз бр. ..... на - са -кроз ... колосек (презиме ТК-диспечера)”.

10. Наређење ТК-диспечера за отпрему воза из непоседнуте ТК-станице

„Број ... воз бр. ..... полази из ТК-станице ..... са ... колосека у ... ч ... мин (презиме ТК-диспечера)”.

11. Главни сигнал показује сигнални знак за забрањену вожњу-неосветљен:

„Обавештење број ... од воза бр. ..... просторни/заштитни/улазни-излазни сигнал број ... између ТК-станица ..... и ..... показује сигнални знак за забрањену вожњу - неосветљен (презиме машиновође)”.

1) улазни сигнал

а) ако постоји контрола да су на улазном путу вожње скретнице у правилном и исправном положају и не постоји заузеће одсека на улазном путу вожње, даје се фонограм

„Број ... воз бр. ….. може проћи поред улазног сигнала број ... ТК-станице ….. који показује сигнални знак за забрањену вожњу - неосветљен и ући у станицу брзином до ... km/h (презиме ТК-диспечера)”.

Напомена: брзина је дефинисана књижицом реда вожње за улаз воза у скретање, но највише до 50 km/h.

б) ако постоји заузеће одсека на улазном путу вожње и није дато обавештење да нема прснућа шине или других неправилности на колосеку, даје се фонограм

„Број ... воз бр. ….. може проћи поред улазног сигнала број ... ТК-станице ..... који показује сигнални знак за забрањену вожњу – неосветљен. Возити према прегледности пруге, но највише до 30 km/h (презиме ТК-диспечера)”.

в) ако нема контроле да су на улазном путу вожње скретнице у правилном и исправном положају или није могуће дати сигнални знак 12а, даје се фонограм

„Број ... воз бр. ….. може проћи поред улазног сигнала број ... ТК-станице ….. који показује сигнални знак за забрањену вожњу - неосветљен и ући у станицу са нарочитом опрезношћу брзином до 10 km/h (презиме ТК-диспечера)”.

2) заштитни, излазни или просторни сигнал

„Број ... воз бр. ..... може проћи поред просторног-заштитног-излазног сигнала број ... који показује сигнални знак за забрањену вожњу - неосветљен. До наредног главног сигнала возити опрезно према прегледности пруге, но највише са 30 km/h - редовном брзином. За даљу вожњу од наредног главног сигнала меродаван је сигнални знак тог сигнала (презиме ТК-диспечера)”.

3) главни сигнал уграђен испред аутоматског путног прелаза

„Број ... воз бр. ..... може проћи поред главног сигнала број ... који показује сигнални знак за забрањену вожњу/неосветљен. Возити опрезно до путног прелаза у km ... чији су уређаји у квару и поступити по одредбама члана 196. Саобраћајног правилника (презиме ТК-диспечера)”.